एबट ने बीजिंग में कहा कि तलाश में जुटी टीमों ने खोज क्षेत्र के दायरे को अब बहुत सीमित कर दिया है.अधिकारियों के मुताबिक़ ऑस्ट्रेलिया के एक पोत ने चार बार सिग्नल प्राप्त किए जो फ़्लाइट रिकॉर्डर से मिलने वाले सिग्नल की तरह थे.लेकिन ऑस्ट्रेलिया के एक विमान को गुरुवार को एक ऐसा सिग्नल मिला जिसका लापता विमान से संबंध होने की संभावना नहीं है.एबट ने कहा कि खोज टीमों को सिग्नल से मिलने वाली अधिकाधिक सूचना की ज़रूरत है, इससे पहले कि ब्लैक बॉक्स की बैटरियां काम करना बंद कर दें.ऑस्ट्रेलियाई प्रधानमंत्री ने कहा, "खोज का दायरा अब बहुत सीमित हो गया है क्योंकि अब हमारे पास कई सूचनाएं हैं. लेकिन अब हम ऐसी स्थिति में पहुँच रहे हैं जहां ब्लैक बॉक्स से आ रहे सिग्नल कमज़ोर पड़ रहे हैं."मलेशिया एयरलाइंस की उड़ान संख्या एमएच-370 का विमान आठ मार्च को बीजिंग से कुआलालंपुर जाते समय लापता हो गया था.मलेशिया के प्रधानमंत्री के मुताबिक़ यह विमान दक्षिणी हिंद महासागर में दुर्घटनाग्रस्त हुआ था. विमान की खोज में कई देशों के विमान और जहाज़ जुटे हैं.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)